**LIETUVOS RESPUBLIKOS FINANSŲ MINISTRAS**



**Į S A K Y M A S**

**DĖL PAGAL LIETUVOS RESPUBLIKOS GYVENTOJŲ PAJAMŲ MOKESČIO ĮSTATYMO 29 STRAIPSNIO 2 DALĮ DEKLARUOJAMOMS PAJAMOMS TAIKOMOS METINIO NEAPMOKESTINAMOJO PAJAMŲ DYDŽIO IR METINIO PAPILDOMO NEAPMOKESTINAMOJO PAJAMŲ DYDŽIO DALIES APSKAIČIAVIMO TVARKOS PATVIRTINIMO**

2002 m. rugsėjo 25 d. Nr. 298

Vilnius

Vadovaudamasi Lietuvos Respublikos Vyriausybės 2002 m. rugpjūčio 29 d. nutarimo Nr. 1367 „Dėl įgaliojimų suteikimo įgyvendinant Lietuvos Respublikos gyventojų pajamų mokesčio įstatymo nuostatas“ (Žin., 2002, Nr. ) 8 punktu,

1. Tvirtinu Pagal Lietuvos Respublikos gyventojų pajamų mokesčio įstatymo 29 straipsnio 2 dalį deklaruojamoms pajamoms taikomos metinio neapmokestinamojo pajamų dydžio ir metinio papildomo neapmokestinamojo pajamų dydžio dalies apskaičiavimo tvarką (pridedama).

2. Šis įsakymas įsigalioja nuo 2003 m. sausio 1 dienos.

FINANSŲ MINISTRĖ DALIA GRYBAUSKAITĖ

\_\_\_\_\_\_\_\_\_\_\_\_\_\_

PATVIRTINTA

Lietuvos Respublikos finansų ministro

2002 m. rugsėjo 25 d. įsakymu Nr. 298

**PAGAL LIETUVOS RESPUBLIKOS GYVENTOJŲ PAJAMŲ MOKESČIO ĮSTATYMO 29 STRAIPSNIO 2 DALĮ DEKLARUOJAMOMS PAJAMOMS TAIKOMOS METINIO NEAPMOKESTINAMOJO PAJAMŲ DYDŽIO IR METINIO PAPILDOMO NEAPMOKESTINAMOJO PAJAMŲ DYDŽIO DALIES APSKAIČIAVIMO TVARKA**

Pagal Lietuvos Respublikos gyventojų pajamų mokesčio įstatymo (Žin., 2002, Nr. ) 29 straipsnio 2 dalį deklaruojamoms pajamoms taikoma metinio neapmokestinamojo pajamų dydžio (MNPD) ir metinio papildomo neapmokestinamojo pajamų dydžio (MPNPD) dalis apskaičiuojama pagal tokią formulę:

MNPD ir MPNPD dalis= (MNPD+MPNPD) \* d/365,

kur:

MNPD – metinis neapmokestinamųjų pajamų dydis, kuris galėtų būti taikomas gyventojui, jeigu jis visą mokestinį laikotarpį, kurį galutinai išvyko, būtų buvęs nuolatiniu Lietuvos gyventoju;

MPNPD – metinis papildomas neapmokestinamųjų pajamų dydis, kuris galėtų būti taikomas gyventojui, jeigu jis visą mokestinį laikotarpį, kurį galutinai išvyko, būtų buvęs nuolatiniu Lietuvos gyventoju;

d – dienų skaičius nuo mokestinio laikotarpio pradžios iki galutinio išvykimo dienos.

\_\_\_\_\_\_\_\_\_\_\_\_\_\_